《隐耕为陈参政作》
明代·释宗泐

孔明南阳庐，伊尹有莘野。遭时展经纶，岂是长隐者。

陈君蒲田展，耒耜常自把。致力良已勤，所入未为寡。

矧今副方伯，承宣及秦夏。厚禄代躬耕，峨冠称儒雅。

生逢尧舜君，耻在稷契下。他日请归田，此志方可写。

作者简介：（1317—1391）明僧。浙江临海人，俗姓周，字季潭，名所展室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。